2020. gada 4. februārī Noteikumi Nr. 68

Rīgā (prot. Nr. 5 14. §)

**Grozījumi Ministru kabineta 2017. gada 4. jūlija noteikumos Nr. 397 "Noteikumi par starptautiskas uzņēmumu grupas pārskatu par katru valsti"**

Izdoti saskaņā ar likuma

"Par nodokļiem un nodevām"

7. panta ceturto daļu, 15. panta devīto daļu

un 18.1 panta trešo daļu

Izdarīt Ministru kabineta 2017. gada 4. jūlija noteikumos Nr. 397 "Noteikumi par starptautiskas uzņēmumu grupas pārskatu par katru valsti" (Latvijas Vēstnesis, 2017, 138. nr.) šādus grozījumus:

1. Papildināt 2.3. apakšpunktu aiz vārda "*euro*" ar vārdiem "vai gandrīz līdzvērtīgu summu attiecīgajā valūtā, ja mātes uzņēmuma rezidences valsts vai teritorija nodokļu vajadzībām atrodas ārpus *euro* zonas, ar gandrīz līdzvērtīgu saprotot arī lielāku summu, ja minētās vērtības palielinājums radies valūtas svārstību rezultātā un valūtas svārstības ir notikušas kopš brīža, kad attiecīgā mātes uzņēmuma rezidences valstī tika ieviests pienākums iesniegt starptautiskas uzņēmumu grupas pārskatu par katru valsti, un šis palielinājums nav būtisks".

2. Izteikt 7. punktu šādā redakcijā:

"7. Valsts ieņēmumu dienests apstrādā pārskatā iekļauto informāciju, ievērojot šādus nosacījumus:

7.1. pārskatā iekļauto informāciju var izmantot, lai izvērtētu augsta līmeņa transfertcenu riskus un citus riskus, kas saistīti ar maksājamo nodokļu bāzes samazināšanu un peļņas novirzīšanu, tostarp, lai izvērtētu risku, ka starptautiskas uzņēmumu grupas dalībnieki neievēro piemērojamo transfertcenu tiesisko regulējumu, un, ja nepieciešams, lai veiktu atbilstošu ekonomisko un statistisko analīzi;

7.2. pārskatā iekļauto informāciju var izmantot detalizētākai informā­­cijas izpētei par starptautiskas uzņēmumu grupas transfertcenu noteikšanas kārtību vai citiem nodokļu jautājumiem nodokļu kontroles pasākumu
laikā, kuru rezultātā iespējams veikt arī atbilstošas korekcijas starptautiskas uzņēmumu grupas sastāvā esošās vienības ar nodokli apliekamajā bāzē;

7.3. pārskatā iekļauto informāciju nevar izmantot par pamatu, lai:

7.3.1. noteiktu transfertcenu atbilstību tirgus cenai (vērtībai);

7.3.2. aizstātu katra kontrolēta darījuma detalizētu transfertcenu analīzi;

7.3.3. koriģētu nodokļu maksātāja ar nodokli apliekamo bāzi."

3. Aizstāt 13. punktā vārdus "Eiropas Savienībā" ar vārdiem "Latvijas Republikā".

4. Aizstāt 21.2. apakšpunkta ievaddaļā vārdus "maksājumus, kas saņemti no citām starptautiskās uzņēmumu grupas sastāvā esošajām vienībām un ko uzskata" ar vārdiem "no citām starptautiskās uzņēmumu grupas sastāvā esošām vienībām saņemtos maksājumus, kas tiek uzskatīti".

5. Aizstāt 21.2.1. apakšpunktā vārdus "saistītām vienībām" ar vārdiem "starptautiskas uzņēmumu grupas sastāvā esošām vienībām".

Ministru prezidents A. K. Kariņš

Finanšu ministrs J. Reirs